Bjarke Ingels

náhľad
**Bjarke Ingels Group** alebo **Bjarke Ingels**, v skratke **BIG**, je skupina viac než 70 architektov, dizajnérov, konštruktérov a teoretikov so sídlom v Kodani, zaoberá sa architektúrou, urbanizmom, výskumom a stavebným rozvojom. Bola založená v roku 2005 Bjarke Ingelsom, dánskym architektom. Predstavujú progresívny prúd v dánskej ale aj svetovej architektúre.

## Filozofia
Práca BIG-u predstavuje inováciu po programovej aj technickej stránke, je ústretová voči rozpočtom aj životnému prostrediu. Ich projekty sú odklonením sa od navyknutého spôsobu uvažovania  a štandardných postupov a typológií, prinášajú veľa originálnych nápadov a riešení. Dôležitým bodom je výskum, ktorému venujú značnú pozornosť. Snažia sa takmer s utopickou ambíciou aktívne ponúknuť svoje vízie svetu bez čakania na nejakú súťaž či na zavolanie od investora, je to opačný prístup, aký je bežný – a to keď investor hľadá architekta, oni hľadajú investora pre svoju myšlienku, ideu.

Prvým krokom v procese tvorenia je dôkladná analýza sociálnych, ekonomických, kultúrnych, ekologických, technických aspektov pre daný projekt.
Samotný návrh prebieha pomocou fyzických modelov v mierke, ktoré slúžia ako malé laboratória, 3D vizualizácií, výkresov, skíc, systémov koordinácie CAD. Koncept vychádza z uceleného procesu, v ktorom spolupracujú rôzne profesie od architektov, inžinierov, externých konzultantov a klientov.
Vždy sa pripravuje kvalitatívna správa s detailným popisom nákladov, systému, harmonogramu a pod., ktorá sa potom používa pri jednaniach s klientmi, architektmi a konzultantmi.

Jedným z hlavných cieľov BIG je navrhovať architektúru ohľaduplnú k životnému prostrediu.
Preto tam, kde je to možné, budovy sú vsadené do krajiny podľa optimálnej slnečnej orientácie, používajú zatrávnené strechy, ktoré v daždivom počasí pomáhajú zachytávať vodu,  využívajú netradičné riešenia pri kontaminovanom podloží, zvyšujú kvalitu návrhu šetrením materiálov, peňazí, zohľadňujú náklady na údržbu, sú hrdí na svoju dánsku tradíciu v hľadaní alternatívnych zdrojov energie. Jedným z cieľov je byť na čele vývoja, ktorý dbá na požiadavky trvalej udržatelnosti v architektúre, je to pre nich skôr výzva ako obmedzenie (výskumný projekt Little Denmark  – je príklad stavebného bloku s nulovým účtom za energiu a zároveň spĺňa všetky estetické a funkčné požiadavky moderného človeka).

Poznávacím znakom Big-u je aj *programová alchýmia* – niečo ako netradičné spájanie tradičných funkcií v snahe vytvoriť pridanú hodnotu, vytvárať architektúru mixovaním funkcií ako bývanie, volnočasové aktivity, práca, parkovanie a nakupovanie.
BIG nachádza riešenia v rámci súčasne dostupných technológií a cenovej hladiny, pritom však s inovatívnosťou a vtipom im vlastnými. 
Úspešne nadviazali na experimenty a kvalitné originálne návrhy PLOTu, a ako samostatný ateliér tieto danosti rozvíjajú a obohacujú aj naďalej.

## Bjarke Ingels
Zakladateľ a hlavný architekt dánskeho ateliéru BIG (2005) a spoluzakladateľ  dánskeho ateliéru PLOT(2001), narodený r. 1974 v Kodani (Dánsko).

### Štúdium
***1990 – 93** Gammel Hellerup Gymnasium, Kodaň
***1993 – 99** Dánska kráľovská akadémia, Kodaň
***1996 – 97** Escuela Tecnica Superior de Arquitectura, Barcelona

### Akademická činnosť
***2001** Hosťujúci kritik na Bartlett School of Architecture, Londýn
**Vyučujúci na Inštitúte 6, Škola architektúry Dánskej kráľovskej akadémie, Kodaň
***2004** Hosťujúci kritik, Cooper Union School of Architecture, New York
***2005** Hosťujúci profesor, Rice University, Houston

### Profesná prax
***1997** spoluzakladateľ Urban Investigators and Developers, Barcelona, spolu s Frederikom Fritzsonom, Henrikom Valeurom, Brentom Poulsenom a Uwe Wueterichom
**98 – 01** OMA / Rem Koolhaas, Rotterdam 
**(Nová verejná knižnica v Seattle
**Nové mesto Inchon Songdo, Masterplan, Soul
**Prístavná oblasť v Tenerife
**Tenerife ´t Paard Pop Podium, Haag)
***2001** spoluzakladateľ PLOT s Julienom de Smedt, Kodaň
***2005** zakladateľ BIG / Bjarke Ingels Group, Kodaň
***2006** prispievateľ do denníka *Information*

### Ocenenia
***2007** Finalista Mies van der Rohe Award, VM houses (PLOT)
***2006** Forum Award, najlepšia škandinávska budova 2005 za VM houses (PLOT)
***2005** Štipendium Jeho královskej Výsosti princa Henrika Dánskeho
** Eckbergova Medaila Královskej akadémie umení
** Finalista Mies van der Rohe Award, Maritime youth house (PLOT)
***2004** Cena Mesta Kodaně za architektúru 2004, Maritime youth house (PLOT)
**AR+D Award, Architectural Review, RIBA Londýn, Maritime youth house
**Zvláštna cena Benátskeho bienále za najlepšiu koncertnú sieň- Stavanger
**Cena za spoluprácu Mesta Kodane
**Európska cena za mestský verejný priestor, čestné uznanie za projekt prístavného kúpania
** Mladý architekt roku 2004, 2. cena
***2003** Scanorama Design Award 2004
**Cena Henninga Larsena 2003
***2002** Cena za architektúru Nykredits 2002 (najvýznamnejšie architektonické škandinávske ocenenie)
** Mladý architekt roku 2002, 2. cena
***2001** Cena Henninga Larsena 2001
**Štipendium Štátneho umeleckého fondu 2001

### Členstvá
***2003** Člen Architektonickej rady Kodane
**Člen výkonného výboru Index 2000
**Člen poroty súťaže na urbanizmus Lisbergu, Dánsko
***2004**Člen Rady pre vzdelávanie Ministerstva kultúry
**Člen redakčnej rady Arkitektens Forlags
** Člen výboru Ceny Henninga Larsena
***2005** Účastník panelu kultúrneho debatného programu Smagsdommerne, televízna stanica DR2
**Člen poroty Europan 8, Nórsko a Cyprus

## Výstavy
***2003**
**Jesenná výstava Charlottenborg, vybrané projekty a dokumentácie pracovného procesu
***2004**
**Bienále v Benátkách, Dánsky pavilón, Príliš dokonalé, HySociety a Superprístav, kurátorská spolupráca Bruce Mau Design, Inc.
**Bienále Benátky, taliansky pavilón
**Príliš dokonalé – 7 new Denmarks, Kodaň
***2005**
**Medzinárodný festival tvorivého priemyslu, Šanghaj, Dom ľudí Šanghaj
**Mediálny festival vo Florencii, Superprístav a hotel v Christianshavn, Florencia
**Mies van der Rohe Award, Architects Foundation, Paríž
***2006**
**BIG IDEAS, Praha
**BIG BANG, Kodaň
**Nové trendy v architektúre, Patras (Gr.)
**NAI, Nové tváre v architektúre, Holandsko
**Sustainability festival, Kodaň
***2007**
**Mies van der Rohe award výstava, Paríž
**Nové trendy v architektúre, Tokio
**ETH, Zürich
**BIG IDEAS, Brno, Bratislava

## Súťaže
***2007**
**Maritime museum Helsingor, Dánsko – 1.miesto
***2006**
**Vibenhus, administratíva, Dánsko  – 1. miesto
**Ski resort, Trysil, Nórsko – 2. miesto
***2005**
**Hotel v Christianshavn, Dánsko – 1. miesto
***2004**
**Rezidencie v Stavangeri, Nórsko – 1. miesto
**Sjakket youth club, Dánsko – 1. miesto
*Islands brygge syd s W8, Dánsko – 1.miesto
***2003**
**Koncertná hala Stavanger, Nórsko – odmena, Zlatý lev na Bienále v Benátkach
**Daugava masterplan, Riga, Lotyšsko – 1.miesto
**Høje Toru, verejný priestor na streche Magasin du Nord, 1. cena
***2002**
**Psychiatrická liečebňa, Dánsko – 1. miesto
**Maritime youth club, Dánsko – 1. miesto
**Námestie na streche, Dánsko – 1. miesto
**Geologické centrum Møns Klint, Dánsko  – 2. miesto
***2001**
**Plávajúce Dánske kráľovské divadlo, Kodaň
**Aquatic centre, Dánsko – 2.miesto
**Lacnejšie a lepšie bývanie, Dánsko – 2.miesto
***2000**
**Information tech & architecture – 1.miesto
***1999**
**Súťaž, kultúrne inštitúcie a prístupnosť, na základe Múzea svetovej kultúry, Göteborg,1. cena
**Súťaž na revitalizáciu prístavnej oblasti Arhusu, v  spolupráci s Open Office, New York, odmena
***1997**
**Súťaž na rozšírenie Univerzity v Kodani a masterplan Ørestad Sever, postup do 2. kola

## Vybrané projekty
Väčšina projektov začala ešte pod hlavičkou PLOT, keď ateliér zanikol, Bjarke Ingels a Julien de Smedt si nedokončené projekty rozdelili a pracujú na nich samostatne alebo s prípadnými konzultáciami s druhou stranou.Zopár projektov už získal BIG samostatne.

***2007**
**Maritime museum, Helsingør, súťaž, 1.cena získaná v júni 2007
**Hafjell mountain hotel, zákazka
**Jessheim hotel, Jessheim_zákazka
**Lego towers Kodaň budova na princípe skladania lega
***2006**
**BIG HOUSE, Kodaň, zákazka, plánované dokončenie 2009
**Escher tower, Kodaň, zákazka_výsledný tvar nadobúda rôzne siluety podla toho odkial sa na ňu divák pozerá – presýpacie hodiny, fľašu alebo kresbu M. C. Eschera
**Slussen, Štokholm, zákazka
**Stretch metal housing, Holbaek, zákazka, bývanie pri vode
**Double perimeter block, Holbaek, zákazka
***2005**
**Clover Blok, projekt  dlouhého obytného domu po obvodu Clover parku v Kodani
**The battery, Kodaň, zákazka (PLOT)
**Mountain dwellings, Kodaň (parcela vedľa VM houses), zákazka, plánované otvorenie 2008 (PLOT)
***2004**
**Superprístav, nový baltský prístav vo Fehmernskej úžine (PLOT)
**REN budova ľudí, Šanghaj, určená pre Svetovú výstavu 2010 v Šanghaji
**Little Denmarkm Kodaň_výskumný projekt, (PLOT)
**WINGS rezidencie, Kodaň, vo vývojovom procese (PLOT)
***2003**
**Stavanger koncert hall, súťaž, odmena a Zlatý lev na Bienále v Benátkach (PLOT)
**Danish superharbour, Fehmern pás medzi Dánskom a Nemeckom, regionálny plánovací projekt, vo vývoji (PLOT)
***2002**
**Domy VM v Ørestade, Kodaň_zákazka, otvorenie 2005 (PLOT)
**Psychiatrická liečebňa, Helsingør, súťaž, 1.cena, otvorenie 2006 (PLOT)
**Maritime youth house, Kodaň, vyzvaná súťaž, 1. cena, otvorenie 2004 (PLOT)
***2001**
**Odense aqua centre, Odense, súťaž, 1.cena, plánované ukončenie 2008 (PLOT)

## Popis niektorých vybraných projektov
### VM houses
náhľad|VM houses
*Kodaň
*
*dokončené 2005
*spolupráca: PLOT, JDS, MOE a BRODSGAARD
VM houses vychádzajú z individuality, inakosti a flexibility. Sú to dva obytné bloky v tvare písmena V a M. Obsahujú viac ako 80 rôznych typov bytov s flexibilnou dispozíciou, každý z nich je tvorený ako loft s inou šírkou a výškou, takže každý užívateľ si ho môže ľahko prispôsobiť svojim predstavám. Bloky sa rozbiehajú do rôznych strán a vytvárajú vynikajúce podmienky pre osvetlenie, výhľady a súkromie.

Nachádzajú sa v Orestade, novej rýchlo sa rozvíjajúcej štvrti Kodane, spojenej s centrom metrom. Architekti preukázali zmysel pre humor, keď na stenu pri vstupe do domu nechali vykachličkovať investorovu tvár v nadživotnej veľkosti.

*DOM V* – blok je otvorený smerom dovnútra a po stranách, eliminované sú pohľady zo susedných a náprotivných bytov. Taktiež vznikajú diagonálne výhľady do krajiny.
Prístup do bytov je cez exteriérovú chodbu spojenú s tromi schodiskami a výťahmi, z ktorých jeden vedie až na strešnú terasu. Všetky byty majú na severnej strane prevýšený priestor cez dve podlažia a na južnej strane balkón, ktorého tvar pripomína žraločí zub. Pri tomto bloku architekti zdvihli stavbu na  vysoké piliere a tým vytvorili zaujímavé prostredie s priehľadom do blízkeho parku a mnoho informačných spoločenských miestností. Dom má 114 bytových jednotiek, ktoré tvorí 36 rôznych tvarov

*DOM M* – diagonálna dispozícia z domu V je tu roztrieštená do menších častí. Predstavuje reinterpretáciu typológie Corbusierovej Unité d´Habitation a jej vylepšenie osvetlením chodieb koncovými zaskleniami. Individuálne terasy sú všetky na južnej strane. M dom má 95 bytových jednotiek vytvorených z 36 tvarov.

### Wings
Obytné domy WINGS sa nachádzajú v južnej časti štvrti Island Brygge v Kodani, štvrti ktorú v minulosti tvorili najmä skladové a prevádzkové objekty prístavu. Návrhu budov predchádzalo vypracovanie masterplanu oblasti, ktorého autormi sú BIG a známa holandská firma WEST 8. 
Urbanistický koncept vychádza z tradičnej kompozície objektov v prístavných distriktoch, kde sú budovy orientované kolmo na nábrežnú hranu, aby nebránili výhľadom na more ani nestáli v ceste obslužným komunikáciam prístavu. Samotná architektúra dvoch obytných domov WINGS podporuje daný urbanistický koncept.

Budovy pripomínajú dve krídla tancujúce na brehu mora. Snažia sa zachytiť najlepší vietor, nakloniť sa k najlepšiemu výhľadu. Medzi budovami tak vzniká dynamický priestor obytného vnútrobloku – tanečný parket. V komplexe sa nachádza približne 120 bytov, riešených ako mezonetové veľkometrážne apartmány, ktoré tvoria základnú stavebnú jednotku celej kompozície.

Jednotlivé podlažia sú navzájom posunuté približne o 2,5 stupňa vzhľadom na os otáčania, ktorá je umiestnená v strede valcového komunikačného jadra každého objektu. Byty sa však neotáčajú,ale „šmýkajú“ sa po šikmých nosných stenách rovnobežných s nábrežnou hranou. 
Takýto princíp umožňuje vytvorenie opakujúceho rastra fasády rovnako tak vytvorenie typického pôdorysu. Vytvára sa napätie medzi rotáciou hmoty a zdanlivou stagnáciou pôdorysu. Zaujímavosťou budov je i netradičné riešenie fasád. Každá fasáda je iná, má iný raster, iné materiály, iný charakter. Budovy však napriek tomu pôsobia kompaktne a harmonicky. 
V júni 2007  bol položený základný kameň, a v súčasnosti sa pracuje na detailoch realizačnej dokumentácie.

### Big House
*Kodaň
*
*plánované dokončenie 2009

Tento projekt sa nachádza v južnom Orestade v Kodani, na brehu kanála. V preklade jeho názov znamená veľký dom a je tomu naozaj tak. Ponúka 54 rezidencií a iné zmiešané funkcie. Je určený pre ľudí vo všetkých obdobiach života, rozrastajúce sa rodiny, aj tie zmenšujúce sa, pre slobodných i zadaných.

V pôdoryse má budova tvar mašle a v strede sú situované spoločné priestory o rozlohe . Je tu taktiež pasáž, ktorá spája dve mestské prostredia – park na západe a vodnú plochu na východe. Namiesto rozdelenia funkcií do blokov ich architekti rozprestreli horizontálne, takže byty sa nachádzajú hore a obchodné priestory na prízemí.Jeden roh budovy je zdvihnutý a náprotivný naopak znížený, aby slnečné svetlo mohlo ľahko prenikať do dvora.

## Externé odkazy
*www.big.dk oficiálna stránka

## Referencie
*BIG IDEAS – katalóg prác vydaný k výstave rovnomenného názvu v Prahe (2006) a v Brne a Bratislave (2007)

Kategória:Architektonické firmy
Kategória:Architektúra v Dánsku